b"\n_START_ARTICLE_\nEarly Winter\n_START_SECTION_\nCritici\n_START_PARAGRAPH_\nEarly Winter a primit recenzii pozitive din partea criticilor. Digital Spy a l\xc4\x83udat compozi\xc8\x9bia melodiei, numind-o \xe2\x80\x9ecel mai dramatic moment al carierei lui Stefani p\xc3\xa2n\xc4\x83 \xc3\xaen prezent\xe2\x80\x9d. Pitchfork Media a men\xc8\x9bionat c\xc4\x83 melodia \xe2\x80\x9edovede\xc8\x99te c\xc4\x83 Stefani poate aduce un c\xc3\xa2ntec rock obi\xc8\x99nuit la un alt nivel\xe2\x80\x9d. The Guardian a f\xc4\x83cut referire la melodie, numind-o stilat\xc4\x83, iar The New York Times a numit-o una dintre cele mai melodioase compozi\xc8\x9bii de pe album. PopMatters a remarcat vulnerabilitatea melodiei, comparabil\xc4\x83 cu cea a melodiei Don't Speak a trupei No Doubt (din care Stefani face parte). NME a caracterizat Early Winter drept unul dintre poten\xc8\x9bialele hituri de pe albumul The Sweet Escape. Entertainment Weekly a descris piesa ca fiind o \xe2\x80\x9em\xc4\x83rea\xc8\x9b\xc4\x83 balad\xc4\x83 puternic\xc4\x83\xe2\x80\x9d \xc3\xaen care vocea lui Stefani nu sun\xc4\x83 chiar trist\xc4\x83.\n_START_SECTION_\nVideoclip\n_START_PARAGRAPH_\nPremiera videoclipului a avut loc pe data de 13 noiembrie 2007 la LAUNCHcast. Acesta \xc3\xaencepe cu o scen\xc4\x83 alb-negru care o are \xc3\xaen prim-plan pe Stefani st\xc3\xa2nd \xc3\xaentins\xc4\x83 pe podea. \xc3\x8en urm\xc4\x83toarea secven\xc8\x9b\xc4\x83 Stefani este ar\xc4\x83tat\xc4\x83 merg\xc3\xa2nd pe o strad\xc4\x83 luminat\xc4\x83 \xc3\xaen ro\xc8\x99u. Ac\xc8\x9biunea se mut\xc4\x83 rapid \xc3\xaentr-o camer\xc4\x83 spa\xc8\x9bioas\xc4\x83 situat\xc4\x83 l\xc3\xa2ng\xc4\x83 o gar\xc4\x83, unde Stefani c\xc3\xa2nt\xc4\x83 refrenul melodiei \xc3\xaentr-o ploaie de petale ro\xc8\x99ii de trandafiri. Deasemenea sunt ar\xc4\x83tate \xc8\x99i secven\xc8\x9be cu artist\xc4\x83 uit\xc3\xa2ndu-se \xc3\xaentr-o oglind\xc4\x83 \xc8\x99i c\xc3\xa2nt\xc3\xa2nd. Stefani este surprins\xc4\x83 st\xc3\xa2nd pe podea, pl\xc3\xa2ng\xc3\xa2nd \xc8\x99i c\xc3\xa2nt\xc3\xa2nd melodia. Aceasta mai este surprins\xc4\x83 merg\xc3\xa2nd \xc3\xaen sens contrar deplas\xc4\x83rii unui tren \xc3\xaentr-o gar\xc4\x83. Videoclipul se termin\xc4\x83 cu Stefani fugind din camera spa\xc8\x9bioas\xc4\x83._NEWLINE_\xc3\x8en videoclip, Gwen Stefani poart\xc4\x83 o rochie verde, crea\xc8\x9bie Dolce and Gabbana, care apare \xc8\x99i pe coperta singleului._NEWLINE_Sophie Muller este produc\xc4\x83toarea videoclipului. Pentru crearea acestui clip ea a preferat s\xc4\x83 filmeze \xc3\xaen trei ora\xc8\x99e din Europa: Milano (Italia, Praga (Cehia) \xc8\x99i Budapesta (Ungaria), de-a lungul turneului The Sweet Escape Tour. \xc3\x8en Milano au fost filmate unele cadre \xc3\xaentr-o biseric\xc4\x83 \xc8\x99i \xc3\xaentr-un restaurant. \xc3\x8en Budapesta au fost filmate secven\xc8\x9bele din gar\xc4\x83, \xc3\xaen Gara Nyugati._NEWLINE_Videoclipul a fost vizionat de milioane de ori \xc3\xaen cadrul YouTube.\n_START_SECTION_\nTopuri\n_START_PARAGRAPH_\nEarly Winter a devenit \xc3\xaenc\xc7\x8e un Top20 hit \xc3\xaen Europa pentru Stefani. Melodia nu a fost lansat\xc7\x8e \xc8\x99i \xc3\xaen S.U.A."